ai4bharat/Pralekha huggingface dataset:
وزارت ماہی پروری، مویشی پروری و ڈیری
نیشنل فشریز ڈیولپمنٹ بورڈ کو ‘‘انڈیا ایگری بزنس ایوارڈ 2022’’ سے نوازا گیا
- وزیر مملکت ڈاکٹر سنجیو کے بالیان نے این ایف ڈی بی کو ‘‘انڈیا ایگری بزنس ایوارڈز 2022’’ پیش کئے۔
- انڈیا انٹرنیشنل ایگرو ٹریڈ اینڈ ٹیکنالوجی میلہ - 2022 کا انعقاد۔
میلہ کا مقصد خوراک، زراعت، باغبانی، مویشی پالن، ماہی پروری اور اس سے منسلک بڑے شعبوں میں کلیدی اسٹیک ہولڈرز کے ذریعے حاصل کی گئی ترقی اور جدید کاری کو ظاہر کر نا ۔
ڈاکٹر سنجیو کے بالیان، وزیر مملکت، وزارت برائے ماہی پروری، مویشی پروری اور ڈیری، اور ڈاکٹر رمیش چند، ممبر، نیتی آیوگ نے این ایف ڈی بی کو ‘‘انڈیا ایگری بزنس ایوارڈ 2022 پیش کیا’’۔
نیشنل فشریز ڈیولپمنٹ بورڈ ، حیدرآباد، محکمہ ماہی پروری، وزارت ماہی پروری، حیوانات اور ڈیری، حکومت ہند کے تحت ایک متحرک تنظیم، ماہی پروری کے شعبے کے تحت بہترین زرعی کاروبار کے لیے ‘‘انڈیا ایگری بزنس ایوارڈ 2022’’ سے نوازا جانے والی تنظیموں میں سے ایک تھی۔ تقریب کے دوران ماہی پروری کے شعبے کے تحت ایوارڈ ماہی پروری کے شعبے کو فراہم کی جانے والی خدمات اور تعاون کی یاد میں اہم اور مثالی کردار ادا کرتے ہوئے اسٹیک ہولڈرز کے لیے ٹیکنالوجی کی اپ گریڈیشن، آبی زراعت میں پرجاتیوں کے تنوع، نئی اور بہتر کی منتقلی کے لیے ضرورت پر مبنی مختلف منصوبوں کی حمایت کے لیے مچھلی کی اقسام، سمندری سواروں کی کاشت کو فروغ دینا، آرائشی ماہی پروری، تربیت اور صلاحیت کی تعمیر وغیرہ کے سلسلے میں دیئے گئے تاکہ مچھلی کی پیداوار اور پیداوار میں نمایاں اضافہ ہو، ماہی گیروں کی روزی روٹی کو بہتر بنایا جا سکے، ماہی گیری میں کاروباری مواقع کو فروغ دیا جا سکے، روزگار پیدا کرکے، مچھلی کی صحت مندانہ ہینڈلنگ اور مارکیٹنگ کو فروغ دیا جا سکے اور مچھلی کی کھپت میں اضافہ کیا جاسکے.
انڈین چیمبر آف فوڈ اینڈ ایگریکلچر ، ایک بڑی تعداد میں قومی/بین الاقوامی صنعتی انجمنوں اور متعلقہ تنظیموں کے ساتھ تکنیکی تعاون کے لئے کام کرنے والا ایک ہندوستانی حکومت کا ادارہ ہے جس نے 9-11 نومبر تک‘‘ایگرو ورلڈ 2022’’ - انڈیا انٹرنیشنل ایگرو ٹریڈ اینڈ ٹیکنالوجی فیئر2022 کا ۔ انڈین ایگریکلچر ریسرچ انسٹی ٹیوٹ، پوسا کیمپس، نئی دہلی میں انعقاد کیا ہے۔ اس کا مقصد خوراک، زراعت، باغبانی، مویشی پروری، ماہی پروری اور اس سے منسلک بڑے شعبوں میں کلیدی اسٹیک ہولڈرز کے ذریعے حاصل کردہ ترقی اور جدید کاری کی نمائش کرنا ہے۔
اس تقریب کے ایک حصے کے طور پر، قومی ماہی پروری ترقیاتی بورڈ کو ماہی گیری کے شعبے میں مثالی کام کرنے پر ماہی پروری کے شعبے کے تحت بہترین زرعی کاروبار کے ایوارڈ کے لیے ‘‘انڈیا ایگری بزنس ایوارڈز 2022’’ سے نوازا گیا۔ ڈاکٹر سوورنا چندرپگاری، آئی ایف ایس ، چیف ایگزیکٹو این ایف ڈی بی نے دہلی میں تقریب میں شرکت کی اور ڈاکٹر سنجیو کمار بالیان، ماہی پروری، حیوانات اور ڈیری کے وزیر مملکت اور ڈاکٹر رمیش چند، رکن، نیتی آیوگ سے نئی دہلی میں ایوارڈ وصول کیا۔
نائب صدر جمہوریہ ہند کا سکریٹریٹ
نائب صدر جمہوریہ ویتنام کے چار روزہ سرکاری دورہ پر روانہ ہوں گے
نائب صدر جمہوریہ ویتنام کے لیڈروں کے ساتھ اعلیٰ سطحی بات چیت کریں گے
نائب صدر جمہوریہ اقوام متحدہ کے 16 ویں یوم ویسک میں شرکت کریں گے
نئی دہلی،08مئی / نائب صدر جمہوریہ ہند ، جناب ایم وینکیا نائیڈو، 9 مئی سے ویتنام کے اپنےچار روزہ سرکاری دورہ پر روانہ ہوں گے۔ ان کے اس دورہ سے جنوب مشرقی ایشیائی ملک ویتنام کے ساتھ ہندوستان کی جامع اسٹریٹجک شراکت داری کےمزیدمستحکم ہونے کی امید ہے۔
ویتنام کے لیڈروں کے ساتھ بالمشافہ بات چیت کرنےکے علاوہ نائب صدر جمہوریہ 12 مئی کو ویتنام کے شمالی صوبے ہا نام میں واقع تام چُک پگوڈا کے مقام پر اقوام متحدہ کے 16 ویں یوم ویسک میں شرکت کریں گے۔نائب صدر جمہوریہ ‘‘عالمی قیادت کے تئیں بدھشٹوں کا نقطہ نظر اور پائیدار معاشرے کے لئے مشترکہ ذمہ داریاں ’’ کے موضوع پر منعقدہ اس تقریب کے افتتاحی جلسے میں کلیدی خطبہ پیش کریں گے۔
ویتنام کی راجدھانی ہنوئی میں پہنچنے کے بعد جناب وینکیا نائیڈو ویتنام میں ہندوستانی سفیر کے ذریعے دیئے گئے ایک استقبالیہ میں ہندوستانی برادری سے خطاب کریں گے۔
اگلے دن نائب صدر جمہوریہ ،جانبازوںاور شہیدوں کی قومی یادگار میں شہیدوں کو خراج عقیدت پیش کریں گے۔ بعد ازاں وہ صدارتی محل کی جانب روانہ ہوں گے، جہاں انہیں ایک رسمی استقبالیہ پیش کیا جائے گا۔
جناب وینکیانائیڈو، ویتنام کے اپنے ہم منصب جناب ڈانگ تھی نگو تھن کے ساتھ ملاقات کریں گے اور ان کے ساتھ وفد سطح کی بات چیت کریں گے۔ علاوہ ازیں وہ ویتنام کی قومی اسمبلی کے چیئرپرسن جناب ممی نگوئن کِم تھی نگاں سے بھی ملاقات کریں گے۔
اعلیٰ سطحی مذاکرات کے دوران نائب صدر جمہوریہ اور ان کے میزبان تجارت اور سرمایہ کاری کے روابط سمیت متعدد دیگرمعاملات پرباہمی تبادلہ خیال کریں گے ۔دونوں ملکوں کی اس بات چیت کے دوران ہندوستانی برآمدات کو بہتر بازار تک رسائی فراہم کرنے ،تیل اور گیس کے شعبوں میں مواقع کی دریافت ، ویتنام میں ہندوستانی ادویہ سازی کی سہولتوں کے لئے تعاون طلب کرنا ،دفاعی اور خلائی ٹیکنالوجی میں باہمی اشتراک و تعاون، ویتنام کی دفاعی افواج کی تربیت اور صلاحیت سازی ،نیز دونوں ملکوں کے درمیان تہذیبی رشتوں کو مزید مستحکم کرنے جیسے امور پر تبادلہ خیال کئے جانے کا امکان ہے۔
گیارہ مئی کو جناب وینکیا نائیڈو ہو چی منہہ مقبرہ کی زیارت کریں گے، جہاں وہ آنجہانی صدر جناب ہو چی منہہ کو خراج عقیدت پیش کریں گے۔علاوہ ازیں نائب صدر جمہوریہ، مہاتما گاندھی کی 150 ویں سالگرہ منانے کے لئے شروع کی گئی مہم ‘انڈیا فار ہیومنیٹی ’ کے تحت منعقدہ جے پور فوٹ آرٹیفشئل لمب فٹمینٹ کیمپ کے ویتنامی مستفیدین اور ہندوستانی برادری سے بھی ملاقات کریں گے۔بعد ازاں دوپہر میں جناب وینکیا نائیڈو ایک الگ میٹنگ میں ویتنام کےوزیراعظم جناب نگوین ژوان فک سے ملاقات کریں گے۔
12 مئی کو جناب نائیڈو ، ویتنام کے ہا نام صوبے میں واقع ٹام چُک پگوڑا کے مقام پر اقوام متحدہ کے 16 ویں یوم ویسک کی افتتاحی تقریب میں شرکت کریں گے اور اپنا کلیدی خطبہ پیش کریں گے۔
بدھشٹوں کے لئےنہایت مقدس سمجھا جانےوالا ویسک، بھگوان بدھ کی پیدائش ، ان کونروان حاصل ہونے اور ان کی رحلت کی یاد میں منایا جاتا ہے۔
اس تقریب میں جناب وینکیا نائیڈو کی شرکت سے توقع ہے کہ عالمی سطح پر ہندوستان اور بدھشٹ برادری کے درمیان تعلقات مزیدخوشگواراور مستحکم ہوں گے۔ اس تقریب میں دنیا بھر سے 10 ہزار سے زائد بدھ مت کے معتقدین ، 15 ہزار مذہبی معززین ، محققین ،سائنسداں اور دیگر افراد کی شرکت متوقع ہے۔
بجلی کی وزارت
پاور سِسٹم آپریشن کارپوریشن نے بجلی کے گرڈ کے بہتر انتظام کے لئے ہندوستانی محکمہ موسمیات کے ساتھ مفاہمت نامے پر دستخط کئے
نیشنل گرڈ آپریٹر پاور سِسٹم آپریشن کارپوریشن نے آج ہندوستان کے محکمہ موسمیات  کے ساتھ ایک مفاہمت کنامے پر دستخط کئے جس کے مطابقفریقین نے اس بات پر اتفاق کیا کہ پورے ہندوستان کے پاور سسٹم آپریٹرز بجلی کے ہندوستانی نظام کے بہتر انتظام اور تجزیہ کے مقصد کے لئے ہندوستانی محکمہ موسمیات کے ذریعہ فراہم کردہ موسم کی معلومات سے استفادہ کریں گے۔
مفاہمت نامے پر پاور سِسٹم آپریشن کارپوریشن کے چیئرمین اور منیجنگ ڈائریکٹر جناب ایس آر نرسمہن اور ڈاکٹر مرتیونجے موہاپاترا نے دستخط کئے جو ہندستانی محکمہ موسمیات کے ڈائریکٹر جنرل ہیں۔ دستخط پاور سِسٹم آپریشن کارپوریشن کے نارتھ ریجن لوڈ ڈسپیچ سنٹر کے دفتر میں کئے گئے۔ میٹنگ میں دونوں طرف کے دیگر اعلیٰ افسران نے شرکت کی۔
ہندستانی محکمہ موسمیات ہر گھنٹے یا اس سے کم وقفوں پر موجودہ موسم کی معلومات فراہم کرے گا۔ شناخت شدہ اسٹیشنوں کے لئے یہ محکمہ درجہ حرارت، ہوا میں نمی، ہوا کی رفتار اور ہوا کی سمت کی اطلاع دینے کے علاوہ اگلے 36 گھنٹوں تک بارش کی پیشن گوئی کرے گا۔ یہ پہاڑی ریاستوں اور پہاڑی علاقوں سے گزرنے والی اہم ٹرانسمیشنلائنوں کے راستے میں برف باری کی پیش گوئی بھی فراہم کرے گا۔ یہ قابل تجدید توانائی پلانٹ کے مقامات پر موسم کے پیرامیٹر کی پیشن گوئی بھی کرے گا۔
پاور سِسٹم آپریشن کارپوریشن اور ہندوستانی محکمہ موسمیات کے درمیان سابقہ مفاہمت نامے پر 18 مئی 2015 کو دستخط کئے گئے تھے۔
پاور سسٹم آپریشن کارپوریشن مرکزی وزارت بجلی کے تحت مکمل طور پر حکومت ہند کا شیڈول اے ادارہ ہے۔ قومی بجلی گرڈ کے مربوط آپریشن کو محفوظ طریقے سے یقینی بنانا اس کی ذمہ داری ہے۔ یہ الیکٹرسٹی ایکٹ مجریہ 2003 کے تحت پانچ ریجنل لوڈ ڈسپیچ سینٹروں  اور نیشنل لوڈ ڈسپیچ سینٹر  پر مشتمل ہے۔
کامرس اور صنعت کی وزارتہ
سرپرستوں کی تشکیل: اسٹارٹ اپ انڈیا اختراعی ہفتہ کے دوران اسٹارٹ اداروں کو رہنمائی فراہم کرنے کے لئے ، صنعت سے متعلق سرپرستوں کے لئے سرپرستوں کی ماسٹرکلاس کے ہفتے کااہتمام
16جنوری –ہاں ، یہ وہی دن ہے کہ جب اسٹارٹ اپ انڈیا کا آغاز ہواتھا۔ اب اس دن کو‘‘اسٹارٹ اپ کے قومی دن’’ کےطورپرمنایاجاتاہے ۔
بھارت کے اسٹارٹ اپ سے متعلق ایکو نظام کے جذبے کا جشن منانے ، اور اس بڑی اہمیت کے حامل دن کے موقع پر ہم نے ، دس جنوری 2023سے 16جنوری 2023کو اسٹارٹ اپ انڈیا اختراعی ہفتہ کے طورپر منانے کے لئے منتخب کیاہے ۔ اس ضمن میں اسٹارٹ اپ انڈیا کی جانب سے مختلف ورک شاپس ، صلاحیت سازی سے متعلق اجلاس اوردیگرمختلف تقریبات کی میزبانی کی جارہی ہے ۔ اس میں سے ہراجلاس کوبھارت میں صنعت کاری سے متعلق ایکونظام کی مناسبت سےایک خاص موضوع کے لئے مخصوص کیاگیاہے ۔ اب ‘‘مارگ ’’ کو متعارف کراتے ہیں ۔ یہ ایک پلیٹ فارم ہے ، جو صنعت کاری کے رجحان کو فروغ دینے سے متعلق قومی اہداف اورہاں ، صنعت کاری کے جذبے کے فروغ کے لئے اپنی خدمات فراہم کرتاہے ۔
ایم اے اے آرجی  ، قومی سرپرستی کا یہ پلیٹ فارم ایک واحد مقام پرسبھی خدمات فراہم کرنے والا پلیٹ فارم ہے ، جو مختلف النوع شعبوں ، تقریبات ، اسٹیج ، جغرافیائی علاقوں اوردومین کے اسٹارٹ اپ کے لئے سرپرستی میں سہولت فراہم کرتاہے ۔
صنعت کاری سے متعلق ہفتہ بھر طویل تقریبات کے ایک حصے کے طورپر ، صنعت اور داخلی تجارت کے فروغ کے محکمے  تجارت اورصنعت کی مرکزی وزارت کے تحت اور زون اسٹارٹ اپس انڈیا کے تعاون کے ساتھ ، 18جنوری 2023کو ‘‘مارگ مینٹرماسٹرکلاس ’’ کا انعقاد کررہاہے ۔ یہ تقریب ، ممبئی میں فورٹ کے مقام پر دلال اسٹریٹ میں پی جے ٹاورس  کی پچیسویں منزل پرسہ پہر تین بجے سے شام ساڑھے پانچ بجے تک منعقد ہوگی ۔ اس کے علاوہ اس تقریب میں ذاتی طورپرشرکت کرنے والے سرپرست حضرات اور ممبئی سے باہر سے شرکت کرنے والے سرپرست بھی ورچول طریقے سے اس اجلاس میں شرکت کرسکیں گے ۔
اس ورک شاپ کے مقاصد میں ، شرکاکو ، ان کی صلاحیتوں اورمعلومات میں اضافہ کرکے ، اسٹارٹ اپس کی سرپرستی کے لئے موثر طورطریقوں سے واقف کراتاہے ۔صنعت کے وہ سرکردہ اورممتاز افراد ، جنھیں اس شعبے میں مہارت حاصل ہے ، سرپرستوں کو سرپرستی فراہم کریں گے ۔
- بی ہائیوکیپٹل کے بانی بھوشن گجاریا‘‘ موثر سرپرستی کے لئے فریم ورک ’’ کے موضوع پر تقریرکریں گے ۔
- فنڈانیبل کے وکرنت پوئنٹس ، ‘‘ آپ کے زیرسرپرست افراد کوپونجی اورسرمایہ اکٹھا کرنے کے عمل میں مدد ’’ کے موضوع پراظہار خیال کریں گے ۔
- سی آئی بی اے کے سی ای او جناب پرساد مینن کی جانب سے ‘‘بانی کاروباری افراد سرپرستوں سے کیا توقع کرتے ہیں ۔’’ کے موضوع پرتقریر کے بعد ، اس بارے میں پینل مباحثہ ۔
مارگ سرپرستوں کے ساتھ ساتھ کواہش مند سرپرستوں ، دونوں کو ‘‘ماسٹرکلاس’’ میں شرکت کرنے کی دعوت دی گئی ہے ۔
اسٹارٹ اپ انڈیا
تو ، اسٹارٹ اپ انڈیا کیاہے ؟ یہ ایک اہمیت کی حامل پہل قدمی ہے جو بھارت میں اختراع ،جدت طرازی اورصنعت کاری کے لئے ایک مضبوط اوربرمبنی شمولیت ایکونظام تخلیق کرنے اوراسٹاٹ اپ کے رواج پراثرانداز ہونے کے ارادے سے شروع کی گئی ہے ۔
2016 میں آغاز کئے جانے کے بعد سے ، اسٹارٹ اپ انڈیا پہل قدمی کے تحت ، صنعت کاروں کی معاونت کرنے ، ایک مضبوط اسٹارٹ اپ ایکونظام تیارکرنے اوربھارت کو ملازمتیں تلاش کرنے والے کے بجائے ملازمتیں پیداکرنے ملک میں تبدیل کرنے کی غرض سے بہت سے پروگراموں کاانعقاد کیاگیا۔ ان پروگراموں کااسٹارٹ اپ انڈیا سے متعلق ایک مخصوص ٹیم نظم کرتی ہے جو تجارت اور صنعت کی مرکزی وزارت کے تحت صنعتی پالیسی اورفروغ  کے محکمے کو اپنی رپورٹ پیش کرتی ہے۔
امور داخلہ کی وزارت
لتا منگیشکر کے انتقال پر بطور تعزیت 6 فروری سے دو دن کا سرکاری سوگ
نئی دہلی۔ 06 فروری حکومت ہند آج گہرے رنج و غم کے ساتھ محترمہ لتا منگیشکر کے انتقال کا اعلان کرتی ہے۔ آنجہانی عظیم گلوکارہ کے اعزاز میں ، حکومت ہند نے فیصلہ کیا ہے کہ آج سے پورے ہندوستان میں دو روزہ سرکاری سوگ منایا جائے گا۔
پورے ہندوستان میں 06 فروری 2022سے 07 فروری 2022 تک قومی پرچم نیم سرنگوں رہے گا اور کسی سرکاری تفریح کا انعقاد نہیں ہوگا۔
یہ بھی فیصلہ کیا گیا ہے کہ محترمہ لتا منگیشکر کی آخری رسومات سرکاری اعزاز کے ساتھ ادا کی جائیں گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-1204
(Visitor Counter : 189
صحت اور خاندانی بہبود کی وزارت
بھارت میں سرگرم معاملوں کے فیصد میں گراوٹ کا رجحان جاری
مجموعی پازیٹیو معاملوں میں سرگرم معاملوں کی تعداد محض 15.11 فیصد
سب سے زیادہ متاثرہ 10 ریاستوں میں مجموعی سرگرم معاملوں کے 76 فیصد معاملے
نئی دہلی، 30 ستمبر 2020، بھارت میں مجموعی پازیٹیو معاملوں کے فیصد کے طور پر سرگرم معاملوں میں گراوٹ کا رجحان مسلسل گراوٹ کی طرف بڑھ رہا ہے۔اس وقت ملک میں مجموعی پازیٹیو معاملوں کے محض 15.11 فیصد ہی سرگر معاملے ہیں، جو کہ 940441 معاملات ہیں۔
یکم اگست کو 33.32 فیصد سے کم ہوکر 30 ستمبر کو سرگرم معاملات کی تعداد 15.11 فیصد تھی یعنی دو ماہ میں تعداد آدھی سے بھی کم رہ گئی۔
بھارت میں صحت یابی شرح میں مسلسل بہتری آرہی ہے۔ آج یہ 83.33 فیصد تک پہنچ گئی ہے۔ گزشتہ 24 گھنٹوں میں 86428 افراد صحت یاب ہوئے اور انہیں اسپتالوں سے چھٹی دی گئی۔
صحت یاب ہونے والوں کی مجموعی تعداد 5187825 ہے۔ صحت یاب ہونے والے معاملات اور سرگرم معاملات کے درمیان کا فرق 42 لاکھ  کو پار کرگیا ہے۔ صحت یاب ہونے والوں کی تعداد میں اضافے کے ساتھ ساتھ اس فرق میں مسلسل اضافہ ہورہا ہے۔
ملک میں سرگرم معاملوں کی تعداد گھٹنے کے ساتھ 22 ستمبر سے سرگرم مریضوں کی تعداد 10 لاکھ سے کم رہ گئی ہے۔
سب سے زیادہ متاثرہ 10 ریاستیں یعنی مہاراشٹر، کرناٹک، کیرلا، آندھرا پردیش، اترپردیش، تامل ناڈو، اوڈیشہ، آسام، چھتیس گڑھ اور تلنگانہ میں سرگرم معاملوں کی تعداد 76 فیصد سے زیادہ ہے۔
مہاراشٹر میں سب سے زیادہ یعنی 260000 سے زیادہ سرگرم معاملے ہیں۔
جانچ کرنے، پتہ لگانے، علاج کرنے، ٹکنالوجی اسٹریٹجی پر عمل کرتے ہوئے ریاستوں اور مرکز کے زیر انتظام خطوں میں تیزی سے صحت یابی کی اطلاع ملی ہے۔
5000 سے کم سرگرم معاملوں والی 14 ریاستیں اور مرکز کے زیر انتطام خطے ۔
دس ریاستوں/ مرکز کے زیر انتظام خطوں میں صحت یاب ہونے والے مجموعی معاملوں کا 78 فیصد ہے۔ اس معاملے میں مہاراشٹر 10 لاکھ تک صحت یاب ہونے والوں کے ساتھ سب سے آگے ہے۔ اس کے بعد 6000 سے زیادہ معاملات کے ساتھ آندھرا پردیش کا نمبر آتا ہے۔
گزشتہ 24 گھنٹوں میں 80472 نئے تصدیق شدہ معاملے سامنے آئےہیں۔
نئے معاملات کے 76 فیصد معاملے 10 ریاستوں / مرکز کے زیر انتظام خطوں کے ہیں۔ مہاراشٹر اس سلسلے میں سب سے آگے ہے جہاں پر تقریباً 15000 نئے معاملے سامنے آئے ہیں۔ اس کے بعد کرناٹک میں 10 ہزار سے زیادہ معاملے سامنے آئے ہیں۔
گزشتہ 24 گھنٹوں میں 1179 اموات کی اطلاع ملی ہے۔
ان میں سے تقریباً 85 فیصد اموات 10 ریاستوں / مرکز کے زیر انتظام خطوں یعنی مہاراشٹر، کرناٹک، پنجاب، تامل ناڈو، اترپردیش، مغربی بنگال، دلی، چھتیس گڑھ، مدھیہ پردیش اور آندھرا پردیش میں ہوئی ہیں۔
چھتیس فیصد سے زیادہ نئی اموات کی اطلاع مہاراشٹر سے ملی ہیں۔ 
۔۔۔۔۔۔۔۔۔۔۔
م ن۔ ا گ۔ن ا۔
U-5982
(
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری کی مجموعی تعداد 184.31 کروڑ سے تجاوز کرگئی
12 سے 14 سال کی عمر کے گروپ کے لئے 1.72 کروڑ سے زائد ویکسین ڈوز لگائی گئیں
بھارت میں زیر علاج مریضوں کی تعداداس وقت 13,672 ہے
گذشتہ 24 گھنٹوں میں 1,335 نئے معاملات سامنے آئے
شفایابی کی شرح فی الحال 98.76 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 0.23 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 183.31 کروڑ  سے تجاوز کرگئی ہے۔یہ سنگ میل 2,20,52,965 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 1.72 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10403684
|
|
دوسری خوراک
|
|
10000301
|
|
احتیاطی خوراک
|
|
4465702
|
|
صف اول کے کارکنان
|
|
پہلی خوراک
|
|
18413239
|
|
دوسری خوراک
|
|
17510947
|
|
احتیاطی خوراک
|
|
6878117
|
|
12 سے 14 سال کی عمر کا گروپ
|
|
پہلی خوراک
|
|
17291282
|
|
15 سے 18 برس کی عمر کے گروپ کے افراد
|
|
پہلی خوراک
|
|
57196248
|
|
دوسری خوراک
|
|
38160158
|
|
18سے44برس کی عمرکےگروپ کےافراد
|
|
پہلی خوراک
|
|
554623395
|
|
دوسری خوراک
|
|
466099614
|
|
45 سے 59 برس کی عمر کے گروپ کے افراد
|
|
پہلی خوراک
|
|
202751358
|
|
دوسری خوراک
|
|
185365997
|
|
60 سال سے زیادہ عمر کے افراد
|
|
پہلی خوراک
|
|
126739339
|
|
دوسری خوراک
|
|
115462075
|
|
احتیاطی خوراک
|
|
11827921
|
|
احتیاطی خوراک
|
|
2,31,71,740
|
|
کل تعداد
|
|
1,84,31,89,377
مریضوں کی تعداد میں گراوٹ کے رجحانات کے بعد ہندوستان میں زیرعلاج مریضوں کی تعداد مزید کم ہو کر آج 13.672 ہوگئی جو ملک کے مجموعی پازیٹو معاملات کا 0.03 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.76 فیصد ہے۔گزشتہ 24 گھنٹوں کے دوران 1,918 مریض شفایاب ہوچکے ہیں ۔اور اس طرح شفایاب ہونے و الے مریضوں کی مجموعی تعداد اس وقت 4,24,90,922 ہے۔
گزشتہ 24 گھنٹوں کے دوران 1,335 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 6,06,036 ٹیسٹ انجام دیئے گئے۔ ہندوستان میں اس وقت تک مجموعی طور پر 78.97 کروڑ سے زیادہ  ٹیسٹ کئے جاچکے ہیں ۔
زیر علاج مریضوں کی یومیہ اور ہفتہ وار شرح میں بھی مسلسل گراوٹ دیکھی جارہی ہے۔ملک میں مثبت معاملات کی ہفتہ وار شرح اس وقت0.23 فیصد ہے۔جبکہ مثبت معاملات کی یومیہ شرح اس وقت 0.22 فیصد درج کی گئی ہے۔
جل شکتی وزارت
جل جیون مشن کے نفاذ میں ممبران پارلیمنٹ؍منتخب نمائندوں کا کردار
جل شکتی کے وزیر مملکت جناب پرہلاد سنگھ پٹیل نے آج لوک سبھا میں ایک سوال کے تحریری جواب میں یہ معلومات دی ہے کہ اگست 2019 سے حکومت ہند ریاستوں کے ساتھ شراکت داری میں نل کے ذریعے پانی کنکشن کے تعلق سے 2024 تک ملک کے ہر دیہی گھر میں پینے لائق پانی کا نظم کرنے کی غرض سے جل جیون مشن-ہر گھر جل کو نافذ کررہی ہے۔
اس کے علاوہ ممبران پارلیمنٹ؍منتخب نمائندے مقامی برادریوں کو صف بند کرنے اور دیہی گھروں میں پائپ سے پانی کے سپلائی کو یقینی بنانے میں انہیں بااختیار بنانے کے عمل میں اہم کردار ادا کرسکتے ہیں۔جل جیون مشن کے نفاذ میں ان کی شراکت داری کو اہل بنانے کے لئے التزامات کئے گئے ہیں، تاکہ جل جیون مشن کو حقیقی معنوں میں عوام کی ایک تحریک یعنی ’جن آندولن ‘بنایا جاسکے۔ تمام ریاستوں؍مرکز کے زیر انتظام ریاستوں کو ایک ایڈوائزری جاری کی گئی ہے، جس میں کہا گیا ہے کہ وہ ممبران پارلیمنٹ کے کردار کی وضاحت کریں، تاکہ وہ ضلعی سطح کی پانی اور صاف صفائی کے مشن کی میٹنگوں میں حصہ لے سکیں۔اس کے ساتھ ساتھ اضلاع میں پیش رفت کو لے کر ہونے والی سہ ماہی جائزہ جیسی سرگرمیوں میں بھی شامل ہوسکیں اور برادریوں کے ربط اور شراکت داری کو بڑھاوا دے سکیں۔اس کے ساتھ ساتھ یہ بھی ہدایت کی گئی ہے کہ وہ ممبران پارلیمنٹ؍منتخب نمائندوں کو دیگر مرکزی اسپانسرڈ پروگرام فنڈز کے استعمال کو اولیت دینے کے ساتھ ساتھ منصوبوں کے نفاذ میں آنے والی رکاوٹوں کو حل کرنے میں اپنا تعاون دے سکیں۔
شمال مشرقی ریاستوں کی ترقی کی وزارت
جاپان کے سفیر کینجی ہیرا ماتسو نے وزیر اعظم کے دفتر کے وزیر مملکت ڈاکٹر جتیندر سنگھ سے ملاقات کی
جموںوکشمیر ،لداخ اور شمال مشرقی خطے کے لئے پروجیکٹوں پر بات چیت کی
نئی دہلی 21 اکتوبر ۔جاپا ن کے سفیر جناب کینجی ہیرا ماتسو نے شمال مشرقی خطے کی ترقی  کے مرکزی وزیر مملکت ، وزیر اعظم کے دفتر ،عملے ،عوامی شکایات اور پنشن ،ایٹمی توانائی اور خلا کے وزیر مملکت ڈاکٹر جتیندر سنگھ سے آج یہاں ملاقات کی ۔ جاپان کے سفیر نے ہندوستان میں تقریباََ تین سال اور گیارہ ماہ گزارے ہیں۔ ہندوستان میں ان کی میعاد کار کے دوران ہند-جاپان تعلقات میں وزیراعظم جناب نریندر مودی اور جاپان کے وزیر اعظم جناب شنزوآبے کی قیادت میں زبردست تبدیلیاں ہوئی ہیں۔
میٹنگ کے دوران وزیر موصوف نے جموں وکشمیر ،لداخ اور شمال مشرقی خطے کے مختلف پروجیکٹوں کے بار ے میں بات کی اور ڈاکٹر جتیندر سنگھ نے نرسنگ کئیر ورکرز  کی تربیت کے بارے میں بھی بتایا ۔ انہوں نے کہا کہ ٹیکنیکل عبوری تربیتی پروگرام  کے تحت جاپانی کمپنیوں میں جموں سے 12امیدوار منتخب کئے گئے ہیں۔ جاپان کے سفیر نے یقین دہانی کرائی کہ حکومت جاپان کی شرکت سے شمال مشرقی خطے میں ٹی آئی ٹی پی پروگرام کو وسعت دی جائے گی۔ وزیرموصوف نے تجویز پیش کی کہ مستقبل میں ٹی آئی ٹی پی پروگرام کے تحت لداخ سے 100 طلبا اور لیہہ ا ور کرگل سے 50 -50 طلبا لئے جاسکتے ہیں ۔
وزیر موصوف نے کہا کہ مختلف شعبوں مثلاََ بلٹ ٹرین ، نیوکلیائی ،خلائی ٹکنالوجی اور ریلویز میں تعاون کی سطح میں بہت زیادہ پیش رفت ہوئی ہے۔ ڈاکٹر جتیندر سنگھ نے کہا کہ جاپان کے ہندوستان، خصوصی طور پر شمال مشرق کےساتھ جذباتی اور تاریخی تعلقات ہیں۔ انہوں نے کہا کہ جاپان ڈبہ بند خوراک کی اکائیوں کے بارے میں مہارت رکھتا ہے ۔ ڈاکٹر سنگھ نے کہا کہ جموں وکشمیر کے سیبوں ،چیری ،اسٹرابیری اور لداخ بیر ی کے لئے شمال مشرق میں سائٹرس فروٹ پارک کی طرز پر منفرد فوڈ پارکس کھولے جانے کے زبردست امکانات ہیں۔انہوں نے کہا کہ مودی حکومت کے تحت شمال مشرق میں خصوصی طور پر منی پور میں جاپان کے ذریعہ کافی کاروباری اقدام اور سرمایہ کاری کی گئی ہے۔
وزیر موصوف نے کہا کہ جناب ہیراماتسو کی معیاد کار کے دوران کئی بڑی کامیابیاں حاصل ہوئی ہیں مثلاََدوطرفہ نیو کلیائی معاہدہ  ڈجیٹل اینڈ ہیلتھ پارٹنرشپ کا قیام  ہندوستان میں جاپانی زبان کی تعلیم اور آفت کے خطرات کو کم کرنے کے بارے میں معاہدہ  ۔ ایکٹ ایسٹ فورم کے بارے میں تذکرہ کرتے ہوئے وزیر موصوف نے کہا کہ اس فورم کے ذریعہ تمام متعلقین یکجا ہوئے ہیں اور شمال مشرقی خطے میں جاری اور نئے پروجیکٹوں کے نفاذ کے لئے ان کی حوصلہ افزائی ہوئی ہے۔
وزیر موصوف نے اس خواہش کا اظہار کیا کہ جناب کینجی ہیراماتسو کے بعد ان کے عہدے پر آنے والے افسر اسی عہد بندی کے ساتھ کام جاری رکھیں گے اور ہند- جاپان خصوصی اسٹریٹجک شراکتداری کے حقیقی امکانات کافائدہ اٹھانے میں مدد کریں گے۔
۰۰۰۰۰۰۰۰۰۰۰۰۰۰۰۰۰۰۰۰۰
U-4675
(Visitor Counter : 57
جل شکتی وزارت
خشک ضلعوں میں پینے کے پانی کی سپلائی
حکومت ہند اگست 2019 سے ریاستوں کے ساتھ مل کر جل جیون مشن پر عمل درآمدکر رہی ہے، جس کا مقصد 2024 تک ہر دیہی گھر کو نل کے ذریعے پینے کا پانی فراہم کرنا ہے۔ ان دیہی گھروں میں خشک علاقوں میں اور پانی کی قلت والے ضلعوں میں واقع گھر بھی شامل ہیں۔ اس مشن پر اندازے کے مطابق 3.60 لاکھ کروڑ روپے کا خرچ آئے گا۔ اس میں سے مرکز کی طرف سے 2.08 لاکھ کروڑ روپے خرچ کئے جائیں گے۔
جل جیون مشن کے اعلان کے وقت اطلاع تھی کہ 3.23 کروڑ گھر وں کو نل کے ذریعے پینے کے پانی کے کنکشن دیئے جائیں گے۔ ابھی تک 6.61 کروڑ سے زیادہ دیہی گھروں کو پچھلے 35 مہینوں میں نل کے ذریعے پینے کے پانی کے کنکشن فراہم کئے گئے ہیں۔ لہذا ابھی تک ملک میں 19.13 کروڑ گھروں میں سے4 9.8 کروڑ  گھروں کو نل کے ذریعے پینے کا پانی فراہم کیا گیا ہے۔
گاوؤں کے لئے ، جن میں پانی کی قلت ہے، تازہ پانی محفوظ کرنے کے لئے ریاستوں کو نئی پانی کی سپلائی اسکیم کی منصوبہ بندی کے لئے حوصلہ افزائی کی جا رہی ہے کہ وہ دوہرے پائپ کے ذریعے پانی کی سپلائی کا نظام شروع کریں۔
یہ جانکاری وزیر مملکت جناب پرہلاد سنگھ پٹیل نے راجیہ سبھا میں آج ایک تحریری جواب میں فراہم کی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں198.34 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا7.21 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,98,34,52,325
|
|
بچی ہوئی خوراکیں
|
|
7,21,49,850
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 198.34کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں7.21 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
ریلوے کی وزارت
]پی پی پی کی بھارتی ریلوے میں انفرااسٹرکچر کے فروغ کی پہل
یہ معلومات آج راجیہ سبھا میں ریلوے اور صنعت و تجارت کے وزیر ،جناب پیوش گوئل نے ایک تحریری سوال کے جواب میں مہیا کی۔
ایسا اندازہ ہے کہ بھارتی ریلوے کو 2030 تک اپنے نیٹ ورک اور صلاحیت میں توسیع کرنے ،رولنگ اسٹاک کی شمولیت اور مسافروں کو بہتر سہولیات مہیا کرانے و دیگر جدت طرازی کرنے اور ٹرانسپورٹ میں اس کے ماڈل شیئر میں اصلاح کےلئے تقریباً 50 لاکھ کروڑ روپے کی سرمایہ کاری کی ضرورت ہوگی ۔جدید ٹیکنولوجی کو شامل کرنے اور سرمایہ کاری میں حائل خلا کو پُرکرنے اور کارکردگی کو بہتر کرنے کےلئے پبلک پرائیویٹ پارٹنرشپ  ماڈل کو چند پہل قدمیوں کےلئے استعمال کرنے کا منصوبہ ہے۔
پی پی پی کی پہلوں میں سے ایک پارٹنروں کو سرمایہ کاری کی لئے مدعو کرنا اور منتخبہ راستوں پر مسافروں کو عالمی سطح کی سہولیات مہیا کرانے کےلئے جدید مال گاڑی ڈبوں کی شمولیت ہے ۔ اس پہل کے ایک حصے کے طورپر ،ریلوے کی وزارت نے سرمایہ کاری کےلئے درخواستیں مدعو کی ہیں اور پبلک پرائیویٹ پارٹنرشپ  کے ذریعہ منتخبہ راستوں پر مسافروں کو عالمی سطح کی سہولیات مہیا کرانے کےلئے جدید ریکس کو شامل کیا ہے۔ اس کے ساتھ ہی ریلوے کی وزارت نے پی پی پی کے ذریعہ ڈیزائن ،عمارت ،مالیت اورآپریشن کی بنیادپر مسافر ٹرینوں کوچلانے کےلئے منزل کی شروعات کےلئے تقریباً 109 جوڑی  ٹرینوں کو چلانے کےلئے یکم جولائی 2020 کو صلاحیت کی 12 درخواستیں جاری کی ہیں۔مختلف ریاستوں میں پھیلے روٹس مکمل بھارتی ریلوے نیٹ ورک کا احاطہ کرتے ہیں جو ریاستوں کی سرحدوں میں گھومتے ہیں اور اس کی فہرست http://www.indianrailways.gov.in/IndicativeRoutesfor12clusters.pdf کے پبلک ڈومین پر موجود ہے۔ البتہ ،ایسے سبھی معاملوں میں ٹرین چلانے اور تحفظ فراہم رنے کی ذمہ داری بھارتی ریلوے کی ہوگی۔ اس کےعلاوہ ،یہ فیصلہ کیا جا چکا ہے کہ ٹرین چلانے کےلئے عملہ  پی پی پی موڈ کے ذریعہ بھارتی ریلوے مہیا کرائے گی۔